Magi

:*Magi kan også bety [[tryllekunst]].

*'Magi*' er ord ([[trollformel|trylleformler]]) og mer eller mindre [[ritual|rituelle]] handlinger for å utvirke noe eller beskytte mot noe, gjennom forsøk på overnaturlig påvirkning av naturfenomener, dyr eller mennesker, deres eiendeler eller levebrød. [[Steinalder]]ens [[helleristning]]er av dyr regnes som eksempler på [[jakt]]magi. 

Ordet «magi» kommer fra gresk *mageia*, «trolldomskunst», og *magos*, en [[Perserriket|persisk]] prest, et [[lånord]] fra oldpersisk *magush*, «prest», «vismann», «stjernetyder»; de [[tre vise menn]] omtalt i *Matteusevangeliet* 2,1 kalles *magoi*, flertall av *magos*.

==Magi gjennom historien==

Magi er kjent fra alle kulturer. I [[Norden]]s oldtid ble den kalt [[seid]] og utført av kvinner kalt [[volve]]r, mens menn som dyrket seid, ble foraktet og beskyldt for *ergi* («umandighet», [[homofili]]). Seidmannen ble trolig knyttet til *ergi* fordi seid var kvinners domene.

[[Romerriket|Romerne]] brukte i stor stil magi - trylleformler, avvergende og helbredende ritualer, beskyttende [[amulett]]er og blytavler til å [[forbannelse|forbanne]] sine fiender. I [[UNESCO]]s *World UK Register* finnes de rundt 130 forbannelsestavlene av [[bly]] eller tinn, funnet i den engelske byen [[Bath]], der de var kastet i den hellige kilden. Tavlene anroper den [[kelter|keltiske]] gudinnen [[Sulis (gudinne)|Sulis]] med bønn om at stjålne ting tilbakeleveres, og at tyvene rammes av forbannelser. Språket er [[vulgærlatin]], men en av tavlene er på britisk keltisk, den eneste skriftlige overlevering av dette. 

Slike tavler er funnet i andre romersk-okkuperte områder, blant annet i en grav i [[Gallia]], der krigsguden [[Mars (gud)|Mars]] anropes. En blytavle funnet i Telegraph Street i London i 1934, er skrevet av en person så rasende at tavlen er gjennomhullet av hele syv [[spiker]]e. Innrisset står det: «*Jeg forbanner Tretia Maria, og hennes liv og sjel og minne og lever og lunger alt blandet i hop, og hennes ord, tanker og minne så hun aldri skal kunne snakke om skjulte ting eller kunne...*» (Slutten er tapt).

===Renessansen=== 
[[Heinrich Cornelius Agrippa]] ([[1486]]-[[1535]]) forfattet *De Occulta* og ble kjent for å angripe og avvise all menneskelig kunnskap (medregnet magi og okkultisme). [[Nostradamus]] ([[1503]]–[[1566]]) huskes for spådommer, og [[John Dee]] ([[1527]]–[[1608]]) for sine ordlister for englespråk, etter angivelige samtaler med engler.

=== Nyere tid ===
[[Giacomo Casanova]] ([[1725]]-[[1798]]) fremstilte seg som [[alkymi]]st og magiker ved Europas [[hoff]] når dette lønnet seg. Etter funnet av [[Rosettasteinen]] i [[1799]] som åpnet for forståelse av egyptiske [[hieroglyf]]er, ga fra [[1822]] tilgang til tekstene i [[den egyptiske dødeboken]] og andre begravelsesritualer, som påvirket utformingen av angivelig magiske ritualer som utføres i hemmelige ordener. 

[[Eliphas Levi|Alphonse Louis Constant]] (1810–1875) utga under navnet «Eliphas Levi» *Dogme et Rituel de la Heute Magie* («Den høyere magis dogmer og ritualer») i 1856. Han var opptatt av [[kabbala]] i en europeisk, hermetisk ramme. 

Den russiskfødte [[Helena Petrovna Blavatsky]] stiftet [[teosofi]]en og vakte oppsikt når hun angivelig fikk astrale hoder til å sveve forbi; men ble avslørt av brev hun selv hadde skrevet om når og hvordan «[[mirakel|miraklene]]» hennes skulle produseres. Den lukkede orden *The Hermetic Order of the Golden Dawn* tok opp [[Aleister Crowley]], kjent for sin magiske teori om viljen, *thelema*. Med seremonier som innbefattet at en kvinne paret seg med en [[geit]]ebukk, skandaliserte han [[okkultisme]]n i en slik grad at han i april 1923 ble utvist fra [[Italia]], der han hadde etablert seg på [[Sicilia]]. I mai 2000 ble 12 år gamle Diego Piniero-Villar drept med 20-30 knivstikk i [[Covent Garden]] i [[London]] av en mann som ifølge politiet var «besatt av Aleister Crowley», og hadde endret sitt eget navn fra Henry Bibby til «Alex Crowley» flere år tidligere. Den 52 år gamle drapsmannen var besatt av tanken på barneofringer og så seg ut Piniero-Villar. Også en 15-åring ble alvorlig skadet av knivstikkene.

[[J.R.R. Tolkien]] ([[1892]] – [[1973]]) og [[J.K. Rowling]] (f. [[1965]]) er blant forfattere som har blandet magi inn i bøkene sine. 

Seremoniell magi kan dreie seg om små renselsesritualer utført i ensomhet i løpet av minutter, men også kompliserte innvielsesritualer som varer i timer, med mange aktører og [[rekvisitt]]er. Seremonien kan utføres for å påkalle det magikeren oppfatter som eksistenser fra andre plan, som [[engel|engler]], [[demon]]er eller elementånder. Seksualmagi faller innenfor rammene av seremoniell magi, med rituell bruk av [[samleie]] i tempelomgivelser. Crowley brukte betegnelsen *magick* om sitt virke, for å skille det fra den *magic* som Crowley forbandt med tryllekunster. 

==Definisjoner av magi==
*[[Eliphas Levi]]: «Magi er naturens hemmeligheters tradisjonelle vitenskap overlevert oss fra magikerne».
**Golden Dawn*: «Magi er kunsten å endre bevissthet med viljen».
*[[Aleister Crowley]]: «Magi er kunsten og vitenskapen å skape forandring i samsvar med viljen» og: «Enhver tilsiktet handling er en magisk handling».
*[[Arthur C. Clarke]]s tredje lov: «Enhver tilstrekkelig avansert teknologi er umulig å skjelne fra magi». (Ikke-magisk definisjon.)
*Moderne [[anonym]] praktiker: «Magi er en målrettet manipulering av energi».

== Referanser ==
<references />

==Se også==
* *Magick
* Trolldom
* Trylling

## Litteratur
* Colquhoun, Ithell; *Sword of Wisdom*, G. P. Putnam’s Sons 1975
* Howe, Ellic; *The Magicians of the Golden Dawn*, Routledge & Kegan Paul 1972
* Parman, Øistein; *Marcello Haugen*, Dreyer 1989
* Regardie, Israel; *A Garden of Pomegranates*, Llewellyn Publications 1995
* Wilson Colin; *the Occult*, Granada 1981
* Roland mquill; "the rareindoustring" 1944

## Eksterne lenker
* Hva er magi (forskning.no)
* Magiens profet – om Aleister Crowley (forskning.no)
* Moderne ritualmagi (forskning.no)
* www.esotericarchives.com
* www.renaissanceastrology.com
* www.marcellohaugen.no
* Digital bokkopi av ''Magi og heksekunst'' (1999)